Държавен вестник, бр. 95, 2025 г., стр. 39

БРОЙ  95	
Д Ъ Р Ж А В Е Н  В Е С Т Н И К 	
СТР.  39   
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Балнеологични и възстановителни процедури“ от Списъка на професиите за професионално 
образование и обучение (СППОО), утвърден от министъра на образованието и науката със 
Заповед № РД09-2230 от 09.08.2024 г., изискванията за входящото минимално образователно 
равнище към кандидатите са: 
1.1.1. За придобиване на втора степен на професионална квалификация 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по професията. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна 
 
2. 
Описание на професията 
Професията „Балнеологични и възстановителни процедури“ е свързана с предоставяне на 
услуги за изпълнението на програми, пакети и процедури, предлагани в сертифицирани центрове 
(балнеолечебни, СПА, уелнес и таласотерапевтични) насочени към задоволяване на очакванията 
на клиентите за рекреация, релаксация, психо-физическа хармония, закаляване и др. Професията 
включва участие или изпълнение на немедицински балнеологични и възстановителни процедури 
в самостоятелни или прилежащи центрове към места за настаняване: СПА, уелнес и 
таласотерапевтични центрове, сертифицирани от Министерството на туризма (МТ). Професията 
„Балнеологични и възстановителни процедури“ е свързана с трудови дейности, отговорности, 
личностни качества, особености на условията на труд, оборудване и инструменти, изисквания за 
упражняване на професията, определени в законови и подзаконови актове (здравословно 
състояние, правоспособност и др.) 
 
2.1. Втора степен на професионална квалификация по професията 
Придобилите втора степен на професионална квалификация по професия „Балнеологични 
и възстановителни процедури“ могат да подпомагат изпълнението на процедури от медицински 
специалисти: парафино-, пелоидо– и хидроапликации, съответно в парафинолечебните, 
калолечебните и хидротерапевтичните секции (без подводноструев масаж). Тези процедури се 
прилагат под медицинско наблюдение и са съобразени с индивидуалните потребности на клиента 
с цел релаксация и тонизиране, но не и с цел терапия (т.е. лечение). Изборът и провеждането им 
се извършват в съответствие с утвърдените стандарти за безопасност, хигиена и качество. 
Основните трудови дейности включват посрещане, извършване на процедура, изпращане 
на клиента, както и подготовка на помещението, апаратурата и необходимите материали за 
съответната процедура. Особено внимание се отделя на личната хигиена, хигиената на работното 
място и дезинфекцията на използваните уреди и повърхности.